கேள்வி: வி. மோகன் என்பது என்ன?
பதில்: வி. மோகன் (''V. Mohan'') என்பவர் இந்திய மருத்துவர்/அறிவியலாளர், நீரிழிவு நோய் மருத்துவத்தில் நிபுணத்துவம் பெற்றவர் ஆவார். இவர் மருத்துவர் மோகன் நீரிழிவு சிறப்பு மையத்தின் தலைவராக உள்ளார். இது நீரிழிவு சிகிச்சைக்கான பன்னாட்டு கூட்டமைப்பின் மையம் ஆகும். இவர் சென்னையிலுள்ள சென்னை நீரிழிவு ஆராய்ச்சி அறக்கட்டளை தலைவராகவும் உள்ளார். இது நீரிழிவு தொடர்பான மேம்பட்ட ஆராய்ச்சிக்கான இந்திய மருத்துவ ஆராய்ச்சி சபை மையமாகும்.
கேள்வி: வி. மோகன் - கல்வி என்பது என்ன?
பதில்: மருத்துவர் மோகன் தனது இளநிலை மற்றும் முதுகலை மருத்துவக் கல்வியை (பொது மருத்துவம்) மதராசு மருத்துவக் கல்லூரி முடித்தார். 1984-85-ல், இலண்டன், அரச் முதுநிலை மருத்துவப் பள்ளி மற்றும் ஹேமர்ஸ்மித் மருத்துவமனையில் வெல்கம் அறக்கட்டளை ஆராய்ச்சி உறுப்பினராகவும், 1985-86-ல் ஜெர்மனி உல்ம் பல்கலைக்கழகத்தில் அலெக்சாண்டர் வான் ஹம்போல்ட் சகாவாகவும் ஒரு வருடம் பணியாற்றினார். இவர் 1987-ல் முனைவர் மற்றும் பின்னர் 1997-ல் ஆய்வறிக்கை மூலம் அறிவியல் முனைவர் ''பைப்ரோகால்குலசு'' கணைய நீரிழிவு துறையில் ஆராய்ச்சிக்காக பெற்றார்.
கேள்வி: வி. மோகன் - விருது பற்றி தகவல் சொல்.
பதில்: File:Dr V Mohan - Padma Shri Award.jpg மோகன், நீரிழிவு மருத்துவத் துறையில் செய்த சாதனைகளுக்காக இந்திய அரசின் பத்மசிறீ விருது உட்பட பல மதிப்புமிக்க விருதுகளைப் பெற்றுள்ளார். 2018ஆம் ஆண்டில், இவர் அமெரிக்க நீரிழிவு சங்கத்திடமிருந்து நீரிழிவு நோய் குறித்த சேவைக்காகப் பன்னாட்டு விருதான மருத்துவர் கரோல்ட் ரிப்கின் விருதினையும் பெற்றார். மேலும் இந்த விருதைப் பெற்ற முதல் இந்தியர் இவர் ஆவார். இந்திய மருத்துவ குழுவின் மருத்துவர் பி. சி. ராய் விருதையும் இவர் பெற்றவர். இவர் இந்தியாவின் தமிழ்நாடு மாநிலத்தின் சிறந்த அறிவியலாளராக அங்கீகரிக்கப்பட்டுள்ளார்.